Omringede af øde hav til alle sider, oplyses øerne af poetisk lys. Solen står lavt over horisonten. Havets farve ændrer sig fra indigo, skiefer, tin til sølvfarvet på sekunder, og om aftenen kan man opleve nordlyset danse på himlen. Dag 1: Ankomst til Vágar lufthavn. Lejebilen kan hentes hos 62N’ s informationsskrank i lufthavnen, før man checker ind på Hotel Vágar som ligger 200 m fra lufthavnen. Efter check in på hotellet, kan vi anbefale en køretur til billedskønne Gásadalur og Bø. På hjemvejen har i en fantastisk udsigt over fjorden og holmene hvor den mest kendte er borglignende Tindhólmur med sine 5 takker. I Gásadalur er gåturen til det kendte vandfald“ Múlafossur” et“ must see” for alle besøgende. Dag 2: Før i forlader øen Vágar, anbefaler vi en morgentur rundt søen“ Sørvágsvatn” og til det berømte vandfald“ Bøsdalafossur”. Vandfaldet, og den skummende sø, vil sammen med den fantastiske udsigt over de fritstående klipper på vestsiden af øen, efterlade et uforglemmeligt indtryk. Om eftermiddagen fortsætten turen til Streymoy, og tværs over“ Atlanterhavsbroen” til øen Eysturoy, til bygden Eiði hvor i kan se de kendt stensøjler“ Kæmpen og Kællingen”, og derfter videre til den maleriske bygd Gjógv. Her overnatter i på guesthouse Gjáargarður eller Hotel Runavík i to nætter. Tag på en sen aftentur, og du er måske heldig at fange nordlyset. Gjógv’ s beliggenhed ud mod havet på Eysturoy’ s nordspids, og langt væk fra oplyste byer, gør den til et oplagt sted til at se nordlyset. Dag 3: Brug dagen på at udforske de nordlige øer“ Norðuroyggar”. Kør gennem den undersøisketunnel som forbinder Eysturoy og Borðoy–bemærk den farverige lysinstallation på bunden af tunnelen. Installationen er lavet af den kendte færøske kunstner Tróndur Patursson. På Borðoy kommer du først til Færøernes næststørste by Klaksvík. Gå en tur på hovegaden og rundt bugten. Her finder du et lille udvalg af hyggelige caféer og butikker, og Christians Kirken som er kendt for sit 57 m² store frescomaleri af den sidste nadver. Norðuroyggjar er en klynge af små øer og karakteriseres af de høje fjelde og farverige bygder som ligger spredt omkring på øerne. Kører du videre mod nordspidsen af Viðoy kommer du til Viðareiði som er smukt placeret i en dal med udsigt over naboøerne Fugloy og Svínoy mod øst og Borðoy, Kunoy og Kalsoy mod vest. På vej tilbage til Klaksvík kan vi anbefale et stop i Kunoy for en hyggelig gåtur i plantagen hvor i kan nyde den flotte udsigt over Kalsoy. Dag 4: Så er det tid til at sige farvel til Gjógv, og sætte kursen mod hovedstaden Tórshavn. Her anbefaler vi en lille omvej til Tjørnuvík–en gåtur langs stranden hvor, hvis du er heldig, kan finde levninge fra vikingetiden. Vikingegrave er fundet i bygden og er bevis på at området har været beboet siden de første vikinge kom til øerne. Kør derefter til Saksun, en idyllisk bygd med huse med græstag, omringet af stejle bjerge, og en lagoon-lignende sø med stranden som fører ud til Atlanterhavet. Ved ebbe er det muligt at gå en tur langs stranden ud mod havet, og det er en god idé at medbringe en madpakke fra Gjáargarður som man kan nyde på turen. Sent eftermiddag kan i checke in på Hotel Tórshavn i hovedstaden, for derefter at udforske hvad Færøsk storbyliv har at tilbyde. Spis på en af de mange restauranter i byen, gå til en konsert eller nyd en drink sammen med de lokale på en af caféerne nede ved havnen. Spørg i receptionen om hvad der sker i byen. Dag 5: Brug dagen på at gå på opdagelse i hovedstaden. Byen byder på et bredt udvalg af museer hvoraf det kan anbefales at aflægge et besøg på Færøernes Kunstmuseum som har et stort udvalg af både moderne, og tidlig færøsk billedkunst, inklusiv nogle af Sámal Joensen-Mikines (1906-79) store værker. Gå en tur i parken omkring Kunstmuseet, hvor du kan se flere bronse skulpturer af den produktive færøske skulptør Hans Pauli Olsen. Ikke langt fra Kunstmuseet ligger Nordens Hus, en udsøgt arkitektonisk perle som også er et besøg værd. I centrum Tórshavn er der flere steder som kan anbefales at kigge forbi. Bl. a uldbutikkerne Sirri og Andrias í Vágsbotni, Østrøm som sælger færøsk kunsthåndværk, det grafiske værksted Steinprent, den verdenskendte designer duo Guðrun & Guðrun’ s butik og musik butikken TUTL som løbende afholder mindre live konserter. Dag 6: Din tur på Færøerne er nu ved at være over. Check ud fra hotellet, kør til lufthavnen, aflever lejebilen og hav en god tur hjem. Tak for denne gang!